**Tisztelt Választópolgárok!**

A választási eljárásról szóló törvény az alapelvek között sorolja fel a fogyatékossággal élő választópolgárok joggyakorlásának segítését.

2019. augusztus 6. napjáig igényelhető hogy a Nemzeti Választási Iroda (NVI) **Braille-írással készült értesítőt, illetve egyszerűbben megfogalmazott tájékoztatót** küldjön az önkormányzati választásról.

A Braille-írással készült értesítőt és az egyszerűbben megfogalmazott tájékoztató anyagot augusztus 6. napján 16.00 óráig lehet kérni online a [www.valasztas.hu](http://www.valasztas.hu/) oldalon, személyesen vagy levélben pedig a választópolgár magyarországi lakcíme szerinti helyi választási irodában.

Ahhoz, hogy a választópolgár a szavazás napján **Braille-írásos sablon segítségével szavazhasson**, 2019. augusztus 8. napjától legkésőbb 2019. október 4. napján 16.00 óráig kérelmet kell benyújtania a [www.valasztas.hu](http://www.valasztas.hu/) oldalon, illetve személyesen vagy levélben magyarországi lakcíme szerinti helyi választási irodában.

Aki az egészségi állapota vagy fogyatékossága miatt mozgásában korlátozott, és nem kíván vagy nem képes akadálymentes szavazókörben szavazni, mozgóurnát igényelhet, amennyiben az a cím, ahova a mozgóurnát kéri, és a választópolgár lakcíme ugyanabban a szavazókörben található.

**A mozgóurna iránti kérelmet** 2019. augusztus 8. napjától lehet benyújtani a következők szerint:

 *- a lakóhely szerinti helyi választási irodához:*

 - levélben vagy elektronikus azonosítás nélkül elektronikus úton: 2019. október 9-én 16.00 óráig

 - személyesen vagy elektronikus azonosítással elektronikus úton: 2019. október 11-én 16.00 óráig

 - elektronikus azonosítással elektronikus 2019. október 11-én 16.00 órától 2019. október 13-án 12.00 óráig

 *- az illetékes szavazatszámláló bizottsághoz:*

meghatalmazott útján, illetve meghatalmazással nem rendelkező személy általi kézbesítéssel 2019. október 13-án 12.00 óráig.

dr. Szelenczy Gabriella

HVI-vezető